stanford-oval/wikipedia huggingface dataset:
סח'נין
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף נובמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  לטבלת הדירוג המלא.
↑  מאזן מפוני מלחמת חרבות ברזל: מספר מפונים שנקלטו בעיר פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף נובמבר 2024 (אומדן).
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  מדריך ישראל, כרך גליל תחתון וארץ כנרות, 1978, ערך סיכנין
↑  תוספתא, מסכת נידה, ג, ה, תלמוד בבלי, מסכת נידה, דף כ', עמוד א'.
↑  ספרי דברים, האזינו, לב.
↑  תלמוד ירושלמי, מסכת פאה,  פרק ז', הלכה ג'.
↑  אלון קדיש, מלחמת העצמאות תש"ח - תש"ט: דיון מחודש חלק א', הוצאת משרד הביטחון, עמ' 237
↑  גבריאל לוריא, מבצע חירם - סיפור המערכה, בתוך "מערכות" 149, ינואר 1963, עמ' 15
↑  עמירם אורן ורפי רגב, ארץ בחאקי: קרקע וביטחון בישראל, הוצאת כרמל, ירושלים, 2008, עמודים 386–388
↑  הופקעו קרקעות לצורך הקמת העיר כרמיאל צו הפקעה לשטח של 5550 דוגם, הארץ, 24 בינואר 1962
רוגז בכפרים ערביים על הפקעת 5500 דונם להקמת העיירה כרמיאל, הארץ, 25 בינואר 1962
↑  ההפקעות בגליל, עמדה, 1 באפריל 1976
↑  פאיז עבאם, מיכאל רותם, כבר לא שטח אש - הכניסה לשטח 9 מותרת, חדשות, 14 באוגוסט 1986
↑  פרופיל סח'נין באתר הלמ"ס
1 2  אורי טל, קברי קודש מוסלמיים בארץ-ישראל: היסטוריה, דת, מסורות ופולקלור, ירושלים: יד בן-צבי, 2023, עמ' 69-70, מסת"ב 978-965-217-452-9
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
| --- | --- |
בקרת זהויות :  NLI: 987007469742605171  GND: 7563685-2  LCCN: n2002057806  VIAF: 137399036   WorldCat (עם VIAF): 137399036
יחיאל היילפרין (מחנך)

| --- | --- |

 לידה:  20 באוגוסט 1880 Priluki, אוקראינה 
 פטירה:  19 באוקטובר 1942 (בגיל 62) תל-אביב, פלשתינה (א"י) 
 מקום קבורה:  בית הקברות טרומפלדור 
 אירועים משמעותיים:  עלייה לארץ ישראל (1919) 
 שפות היצירה:  עברית 
 בן או בת זוג:  פנינה היילפרין 
 צאצאים:  יונתן רטוש, צבי רין, מירי דור, עוזי אורנן 
 מספר צאצאים:  4 
 
יְחִיאֵל הַיילְפֶּרִין (20 באוגוסט 1880 – 19 באוקטובר 1942) היה מחנך עברי, מחלוצי גן הילדים העברי, משורר וסופר ילדים.
קורות חיים

היילפרין נולד בשנת 1880 בעיירה פרילוקי שברוסיה (אוקראינה) לאביו שמעון-משה, למשפחת רבנים חסידי חב"ד. למד בחדר ובישיבה, ובגיל צעיר עזב את הבית והחל לעסוק בהוראה. ברוח ההשכלה למד גם לימודי חול. הרצה בוורשה על ספרות עברית ב"אגודת התחייה", שם הכיר את פנינה הוכברג (1886–1980), והשניים הקימו משפחה (על אף שלא נישאו בצורה רשמית).
בשנת 1909 פתח בוורשה גן-ילדים עברי בניהולה של אשתו, הראשון מחוץ לארץ-ישראל שהתנהל בעברית. להכשרת גננות פתח בשנת 1910 סמינר לגננות, אך כיוון שנאסר על גבר לעסוק בכך, נפתח המוסד על שם אשתו. גם בסמינר כל מקצועות הלימוד נלמדו בעברית. עם המורים בסמינר נמנו יעקב פיכמן, הלל צייטלין, המשורר יעקב לרנר והמדקדק שמואל שבח קנטורוביץ. יו"ר הוועד המנהל היה יצחק גרינבוים. בין תלמידותיו ניתן למנות את חנה רובינא וקדיה מולודובסקי. בשנת 1914, עם פרוץ מלחמת העולם הראשונה, עברה המשפחה לאודסה, והסמינר לגננות המשיך לפעול שם. עם המורים בסמינר נמנו חיים נחמן ביאליק, יוסף קלויזנר, שאול טשרניחובסקי ויעקב פיכמן.
בשנת 1918 החל להוציא לאור את כתב העת "הגינה", שעסק בנושאי גן הילדים העברי.
בשנת 1919 עלו אשתו וילדיו לארץ ישראל באונייה רוסלאן, והיילפרין הצטרף אליהם בשנת 1920. הוא המשיך להוציא לאור בארץ-ישראל את כתב העת הגינה יחד עם יצחק אלטרמן (1881–1939), וחוברות מצוירות של ספרי ילדים (בין השאר פרסם את סיפורו של ש"י עגנון "מעשה העז"). בין השנים 1920–1926 שימש כמפקח ראשי מטעם ההנהלה הציונית על גני הילדים העבריים בארץ ישראל. בין השנים 1926–1927 שימש מורה לתורת גן הילדים העברי בבית המדרש למורות וגננות ע"ש לוינסקי, ובין השנים 1926–1933 היה לסירוגין מנהל "גן הילדים לדוגמה" בתל אביב וראש המחלקה לנוער של הקרן הקיימת לישראל. הוא נסע לארצות הברית ולארצות מזרח אירופה בשליחות הקרן הקיימת.
בשנת 1933 פתח סמינר לגננות בתל אביב, שעם מוריו נמנו יצחק אפשטיין, אברהם אברונין, שאול טשרניחובסקי, אליעזר שטינמן ועמנואל עמירן. הסמינר פעל עד לשנת 1941.
הַיילפרין חיבר שירי-ילדים, בהם "היורה" ("גשם, גשם, משמים") ו"שיר ערש" ("נומי, נומי, ילדתי"), שהולחנו שניהם על ידי יואל אנגל.
לזוג יחיאל ופנינה הַיילפרין נולדו ארבעה ילדים: אוריאל (לימים המשורר יונתן רטוש; 1981-1909), מרים (לימים הסופרת מירי דור; 1945-1911), גמליאל (לימים הבלשן צבי רין; 1998-1914) ועוזיאל (לימים הבלשן עוזי אורנן; (2022-1923).
הַיילפרין מת בסתיו תש"ג (1942), בן 62 במותו. נקבר בבית הקברות טרומפלדור. ארכיונו נמצא במכון גנזים אשר בבית אריאלה בתל אביב-יפו.
ספריו לילדים

זמירות (ורשה 1912)
זמירות ישראל (1914)
סיפורים-ציורים לתינוקות (1925):
האווזה ואפרוחיה
מעשה העז
יש לי צמד פרים
אליהו הנביא
נתני פטפטני
בקרן זווית (1927. עם לחנים מאת יואל אנגל) – שירי משחק, שירי הארץ ושירי חגים לגני-הילדים ולבתי-הספר.
מה סיפר ירח לי :
כינור דוד – אגדה על דוד בן ישי, שנולד עם דמות כינור על לוח-ליבו.
אהביהו לב-הפנינים – קורות רועה יתום, שכלא בקרבו דמעות והן נהפכו לפנינים
הפרש הפלאי (1931)
מלכת שבא (1933)
ספריו לילדים > כתב עת

הגנה: מכתב עתי לענייני גן הילדים העברי להלכה ולמעשה, אודסה: י. הילפרין, תרע"ח 1917-תרפ"ה.
לקריאה נוספת

'הילפרין, יחיאל', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 173–174. (הספר בקטלוג ULI)
יצחק גרינבוים, יחיאל היילפרין, ב"העולם", 22 באוקטובר 1922.
שלומית, 'גנן - חלוץ משנות העשרים' (על יחיאל הלפרין ממניחי היסודות של החינוך העברי בחו"ל ובארץ), אגרת לחנוך, 73 (1985), 31–32.
ביאורים

↑  לאחרונה פרסם מכון גנזים שיר היתולי שכתב היילפרין אל עצמו עת נקלע למצוקה כספית, והבנק לא נענה לבקשותיו. לעיון בשיר המודפס בחתימתו של המחבר, ראו כאן.
הערות שוליים

↑  ראו מילות השיר "היוהר" והאזנה לו, באתר זמרשת; מילות השיר "שיר ערש" והאזנה לו, באתר זמרשת.
| --- | --- |
בקרת זהויות :  NLI: 987007312862305171  PLWABN: 9810660845905606  ISNI: 0000 0000 6915 7437  LCCN: no2020124449  MusicBrainz: c2a94e1e-749d-4fbb-b5cd-bd7600867c84  VIAF: 136149842026802842449   WorldCat (עם VIAF): 136149842026802842449 
המחזור הראשון של הסמינר לגננות עבריות בורשה בהנהלת יחיאל היילפרין תרע"ב 1912
שירו של יחיאל היילפרין "נומי, נומי" בביצוע אהובה צדוק
משפחת היילפרין בארץ-ישראל בשנת 1926: מימין לשמאל: צבי רין (עומד), יחיאל היילפרין (יושב), עוזי אורנן (עומד על שרפרף), מירי דור (עומדת מאחור), פנינה הלפרין (יושבת), יונתן רטוש (עומד).
משפחת היילפרין (ללא צבי), מימין לשמאל. יושבים: האם פנינה הלפרין, האח עוזי אורנן, והאב יחיאל הלפרין. עומדים: דבורה אשת יונתן, יונתן רטוש, האחות מירי דור
ג'ו שוורץ

ג'ון ג'. ה. "ג'ו" שוורץ (באנגלית: John J. H. "Joe" Schwarz; נולד ב-15 בנובמבר 1937) הוא פוליטיקאי לשעבר ורופא אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת מישיגן בשנים 2005–2007. שוורץ נבחר אל הקונגרס של ארצות הברית בבחירות 2004 מטעם המפלגה הרפובליקנית, ופרש לאחר תקופת כהונה אחת בלבד בקונגרס ה-109.
ביוגרפיה

שוורץ נולד וגדל בעיר באטל קריק שבדרום מישיגן, לאחר שמשפחתו עברה לשם בשנת 1935 כדי שאביו יוכל לעבוד כרופא בבית חולים של מִנְהָל החיילים המשוחררים. יש לו שני אחים גדולים, פרנק וג'נט. שוורץ למד בבית הספר היסודי פרמונט, בחטיבת הביניים וו. ק. קלוג ולבסוף השלים את לימודיו התיכוניים בתיכון המרכזי של באטל קריק. בצעירותו שיחק בקבוצות הבייסבול והפוטבול של התיכון, כמו גם היה חבר בנבחרת השחייה. ב-1959 השלים באוניברסיטת מישיגן לימודי תואר ראשון בהיסטוריה, שם הוסיף לשחק ב-1956 כשחקן פוטבול בעמדת הסנטר. בשנת 1964 סיים את לימודיו בבית הספר לרפואה של אוניברסיטת וויין.
בשנת 1974 שב שוורץ לעיר הולדתו באטל קריק יחד עם משפחתו, ומאז עסק ברפואת אף אוזן גרון בקליניקה פרטית. בהווה הוא רופא במרכז לבריאות המשפחה בבאטל קריק, מרכז בריאות בבעלות הממשלה הפדרלית של ארצות הברית. כמו כן, הוא גם עמית בחֶבֵר הכירוגים האמריקאים. רעייתו הראשונה, אן, נפטרה ב-1990, ומאשתו השנייה התגרש. במשך חמש שנים שירת בדרום-מזרח אסיה, תחילה עם כוחות צי ארצות הברית בווייטנאם כעוזר נספח ימי באינדונזיה, ולאחר מכן לצד סוכני ה-CIA בלאוס. בהמשך קריירתו הפוליטית היה חבר במועצת העירייה של באטל קריק, ובין השנים 1979–1986 היה ראש העיר. מ-1987 עד 2002 היה חבר הסנאט המדינתי של מישיגן, ובשנים 1993–2002 היה הנשיא הזמני של הסנאט.
בנובמבר 2004 נבחר שוורץ אל בית הנבחרים של ארצות הברית כנציג מחוז הקונגרס השביעי של מישיג. הוא הושבע לתפקידו בראשית ינואר 2005. בשנת 2006 הצביע שוורץ נגד "תיקון הנישואין הפדרלי", שאסר על כל מדינה להכיר באופן חוקי בנישואים של בני-זוג מאותו המין. שוורץ נחשב לרפובליקני מתון שתמך בזכויות הפלה ובמחקר של תאי גזע עובריים. הוא פרש לאחר תקופת כהונה אחת, ולא התמודד מחדש ב-2006.
שוורץ המשיך בפעילות ציבורית לאחר שירותו בגבעת הקפיטול. ברמה המדינתית מונה שוורץ לוועדת הייעוץ הפיננסי לשעת חירום של מושלת מישיגן ג'ניפר גרנהולם. ברמה הלאומית, מונה שוורץ על ידימזכיר ההגנה של ארצות הברית רוברט גייטס לשבת בפאנל העצמאי לחקירת התנאים במרכז הרפואי הצבאי הלאומי וולטר ריד שבוושינגטון הבירה. שוורץ מונה מחדש בפברואר 2007 לחבר הנאמנים של מכון אלטארום, תפקיד אותו מילא טרם כהונתו בקונגרס. הוא קיבל גם תפקיד הוראה בבית הספר למדיניות ציבורית של אוניברסיטת מישיגן. ב-16 ביוני 2014 הביע שוורץ תמיכה רשמית בנישואים חד-מיניים.
הערות שוליים

↑  ג'ו שוורץ, באתר המדריך הביוגרפי של הקונגרס של ארצות הברית (באנגלית)
1 2  John J. Schwarz, באתר בית הספר פורד באוניברסיטת מישיגן (באנגלית)
↑  "Some Republicans backing gay marriage in Michigan". My Fox Detroit. June 17, 2014
| --- | --- |
בקרת זהויות :  LCCN: n2006087737  US Congress: S001161  VIAF: 51122326   WorldCat (עם VIAF): 51122326
לואיז סגין

| --- | --- |
אין תמונה חופשית
 לידה:  המאה ה־18 
 מדינה:  צרפת 
 
לואיז סגין או לואיז סגן (בצרפתית: Louise Seguin) הייתה האישה המערבית (האירופאית) הראשונה שהגיעה במסגרת משלחת מחקר לחופי אנטארקטיקה בשנת 1772. המדענית הראשונה שהגיעה לחקור את אנטארקטיקה הייתה ז'אן בארה בשנת 1777, והאישה הראשונה שדרכה על אדמת אנטארקטיקה הייתה אינגריד כריטיאנסן בשנת 1931.
הגעת סגין לאנטארקטיקה

סגין בת השש עשרה, הפליגה כשהיא מחופשת לנער במסע המחקר לאנטארקטיקה של איב-ז'וזף דה קרגלן שהתקיים בין השנים 1773–1772. סגין השתתפה בחקר איי קרגולין עם צוות הספינה של קרגלן - רולאן (Roland).
לפי מקור אחר הייתה סגין קורטזנה של קרגלן.
לקריאה נוספת

• Gabriela Roldan, , December 2010, P 13
הערות שוליים

1 2  נשים חוקרות אנטארקטיקה
1 2  ראו ב"לקריאה נוספת" בספר של Ruzesky.
1 2  ראו ב"לקריאה נוספת" מאמה של Roldan
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיז סגין".
מארק ווקר

בראדלי מארק ווקר (באנגלית: Bradley Mark Walker; נולד ב-20 במאי 1969) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת קרוליינה הצפונית בשנים 2015–2021. בראשית דצמבר 2020 הכריז ווקר על כוונתו להתמודד לסנאט של ארצות הברית במקומו של הסנאטור הפורש ריצ'רד בר.
ביוגרפיה

ווקר נולד ב-20 במאי 1969 בדותן שבאלבמה. אביו היה כומר בפטיסטי עצמאי, והיה קצין דת בבית סוהר באלבמה. ווקר למד במכללת טרינטי הבפטיסטית השוכנת בג'קסונוויל, בטרם עבר עם משפחתו ליוסטון שבטקסס. משם עבר אל קרוליינה הצפונית, והתמקצע בענף הפיננסי לשנים אחדות. בסופו של דבר שב ווקר אל עולם האקדמיה לימודיו הגבוהים כדי להשלים את הכשרתו לכמורה, ובאוניברסיטת קרוליינה השלים לימודי תואר ראשון בביקורת המקרא. כעבור זמן מה החל לעבוד בכנסייה בפטיסטית בווינסטון סיילם.
הווארד קובל (אנ') הרפובליקני ייצג בבית הנבחרים של ארצות הברית את מחוז הקונגרס השישי של קרוליינה הצפונית מאז 1985, ולקראת בחירות האמצע ב-2014 הודיע על פרישה בגיל 83. קובל אמנם תמך במועמד אחר, אך בבחירות המקדימות שהתקיימו במאי 2014 סיים ווקר במקום השני ובסיבוב המכריע זכה בו במפתיע עם 57% מקולות הבוחרים. מרבית מימון הבחירות של ווקר הגיע מתרומות פרטניות, אליהן התייחס ווקר בנאום הניצחון שלו. בבחירות הכלליות גבר ווקר על לורה פיפלד, מועמדת המפלגה הדמוקרטית, ונבחר אל הקונגרס ה-114 של ארצות הברית.
בבית הנבחרים הפגין ווקר עמדות שמרניות מוצקות. הוא מתנגד מושבע לחוק הגנת החולה וטיפול בר השגה, והוביל את מאמצי ועדת המחקר הרפובליקנית השמרנית לביטול חקיקה זו שהגה הנשיא ברק אובמה. הוא קרא ל"ביטול מלא" של החוק, ומתח ביקורת על חקיקה רפובליקנית משנת 2015 ששאפה לבטל רק חלק מהרפורמה. בדצמבר 2016 נמנה ווקר בין 33 רפובליקנים חברי בית הנבחרים שהצביעו נגד אמצעי מימון עבור סיוע הומניטרי פדרלי לנפגעי הוריקן מת'יו. בד בבד, ווקר הוביל מאמצים לשיפור היישוג הרפובליקני בקרב אפרו-אמריקאים, ובפברואר 2017 ארגן ועידה בין נשיאי אוניברסיטאות אפרו-אמריקאיות לבין המנהיגים הרפובליקנים בקונגרס. בשיתוף פעולה עם חברת בית הנבחרים אלמה אדמס, פעל ווקר להשקת תוכנית התמחות של סטודנטים ממוסדות לימוד אפרו-אמריקאים. ביוני 2019, החליט ווקר להתמודד נגד הסנאטור תום טיליס בבחירות המקדימות, ולפי הדיווחים נתן סעד למנהיגים רפובליקנים שחששו כי בחירות מקדימות מרות בתוך המפלגה הרפובליקנים תפגענה בסיכויי הרפובליקנים לשמור על הרוב שלהם בסנאט.
בנובמבר 2019, בגיבוי מותב בן שלושה שופטים בבית המשפט העליון של קרוליינה הצפונית שדן בתיק "הארפר נגד לואיס", אימץ בית המחוקקים במדינה חלוקה מחודשת של מחוזות הקונגרס בקרוליינה הצפונית. מפה חדשה זו של שינתה באופן משמעותי, מבחינה דמוגרפית, את המחוז אותו ייצג ווקר. מחוז הקונגרס השישי הישן כיסה את מחוזות בעלי אופי רפובליקני, בעוד ההרכב החדש של המחוז, שבסיסו במחוז גילפורד, הפך אותו לעירוני יותר ובו כמעט כל העיר וינסטון סיילם. השינוי שינה את המאזן המפלגתי של במחוז. בהתבסס על נתוני הבחירות בשנים 2010–2016, שוער כי הילרי קלינטון הייתה עשויה לנצח בבחירות לנשיאות 2016 עם 59% מקולות הבוחרים. בעקבות זאת מושבו של ווקר היה נתון תחת אפשרות רצינית למהפך פוליטי, ולפיכך הודיע ווקר על פרישתו מבית הנבחרים לקראת בחירות 2020.
ב-1 בדצמבר 2020 הכריז ווקר כי יתמודד אל הסנאט של ארצות הברית בבחירות 2022, לאחר שהסנאטור המכהן ריצ'רד בר הודיע כי יפרוש בבחירות אלה.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  פול סטיינהאוזר, Republican Mark Walker announces candidacy in 2022 North Carolina Senate race, באתר פוקס ניוז, 1 בדצמבר 2020 (באנגלית)
↑  ניקולס פנדוס, Mark Walker jumps into North Carolina Senate race, hoping to ward off Lara Trump and other potential rivals., באתר הניו יורק טיימס, 1 בדצמבר 2020 (באנגלית)
↑  Rep. Mark Walker, R-N.C., באתר Roll Call (באנגלית)
↑  פיליפ וגמן, A Preacher Turned Lawmaker and His New Campaign to Win the Old War on Poverty, באתר The Daily Signal‏, 20 באפריל 2016 (באנגלית)
↑  שון סליבן, Baptist minister Mark Walker wins Republican runoff in North Carolina’s 6th District, באתר וושינגטון פוסט, 16 ביולי 2014 (באנגלית)
↑  קרייג ג'רוויס, How did Mark Walker blindside Phil Berger Jr.?, באתר The News & Observer‏, 16 ביולי 2014 (באנגלית)
↑  קרי בראון, Walker Wins 6th Congressional District Seat, באתר WFDD‏, 5 בנובמבר 2014 (באנגלית)
↑  לינדזי מקפרסון, Walker Wants GOP to Lead on Criminal Justice, Immigration, באתר Roll Call‏, 23 בינואר 2017 (באנגלית)
↑  ג'יימס ארקין, Republicans dodge nasty Senate primary in North Carolina, באתר פוליטיקו, 13 ביוני 2019 (באנגלית)
↑  בריאן מרפי, His House district was made a Democratic one. Here’s what’s next for Mark Walker, באתר The Herald-Sun‏, 16 בדצמבר 2020 (באנגלית)
↑  גארי ד. רוברטסון, Mark Walker takes early jump into N. Carolina Senate race, באתר AP‏, 1 בדצמבר 2020 (באנגלית)
| --- | --- |
בקרת זהויות :  LCCN: no2018175004  US Congress: W000819  VIAF: 8251154622414944710005   WorldCat (עם VIAF): 8251154622414944710005
פינקוזאורוס

| פינקוזאורוס |
| --- | --- |
  מאובן של פינקוזאורוס והשוואה לאדם
תקופה
קרטיקון עליון 80–75 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: אנקילוזאוריים
סוג:: פינקוזאורוס
מינים
 Pinacosaurus grangeri  Pinacosaurus mephistocephalus
שם מדעי
 Pinacosaurus

איור אפשרי
פינקוזאורוס (שם מדעי: Pinacosaurus; מילולית: "לטאת קרש") הוא סוג של דינוזאור צמחוני ממשפחת האנקילוזאוריים. הוא חי במונגוליה בקרטיקון העליוו לפני 80-75 מיליון שנה מהיום. הוא נקרא בשמו על שם חיבורי העצם הקטנים שהיו על ראשו ודמו לקרשים.
הפינקוזאורוס התגלה בידי החוקר צ'ארלס ו' גילמור ב-1933 בחפירות במדבר גובי המונגולי מהמין Pinacosaurus grangeri. נמצאו פרטים מאובנים רבים שלו, בעיקר עצמות גולגולת ושכמות וייתכן מאוד שחלק מהם היה של צעירים. ב-1999 התגלה מין אפשרי נוסף לסוג - Pinacosaurus mephistocephalus. ייתכן שנמצא גם באזור שאנדונג.
זוחל קדום זה הגיע לאורך 5 מטרים ולמשקל 2 טונות. הוא היה מסיבי ובעל רגליים נמוכות עם שריון אוסטאודרם לאורך גבו, צווארו והחלק העליון של הזנב. הזנב עצמו היה בעל אלה שיכלה לפגוע בטורפים כמו הטרבוזאורוס. למרות מראהו הוא היה צמחוני וניזון מצמחייה קרקעית, אותה תלש בלסתותיו ולעס בשורות השיניים האחוריות שלו. מבנה החוטם והנחיריים שלו היה מופרד ל-3 עד 5 חללים נפרדים, מסיבה לא ברורה.
ראו גם

מאלבוס - דינוזאור מוטל בספק שבעבר נחשב למין בסוג
רשימת רבי-המכר של הניו יורק טיימס

רשימת רבי-המכר של הניו יורק טיימס (באנגלית: The New York Times Best Seller List) נחשבת כיום לרשימת הספרים רבי המכר הבולטת ביותר בארצות הברית. הרשימה מפורסמת מדי יום ראשון במדור "ביקורת ספרים" של השבועון הניו יורק טיימס. הרשימה פורסמה לראשונה ב-12 באוקטובר 1931. במהלך העשורים האחרונים של המאה ה-21[דרושה הבהרה] רשימת רבי-המכר של הניו יורק טיימס התפתחה לרשימות מרובות בקטגוריות שונות.
בניגוד לרשימות שבודקות מה הם הפריטים הנמכרים ביותר בקטגוריות שונות, רשימת רבי-המכר של הניו יורק טיימס איננה מבוססת על נתוני מכירות בפועל, אלא על סקרים שונים.
בשנת 2001 נוצרה קטגוריה נפרדת מרשימת רבי המכר למעקב אחר מכירת ספרי ילדים. מבקרים של ה"ניו יורק טיימס" טענו שרשימת רבי המכר בקטגוריית ספרי הילדים נוצרה במיוחד על מנת שסדרת ספרי הארי פוטר, שהייתה בצמרת הרשימה במשך מעל לשנתיים, תועבר לקטגוריה נפרדת כדי שספרים אחרים אשר מעט פחות פופולריים יופיעו ברשימת רבי-המכר של הניו יורק טיימס. בשנת 2008 נכלל ברשימה ספר של אלק גרייבן שהיה בן תשע בלבד.
הספרים שנכללו הכי הרבה שבועות בכל שנה ברשימה בקטגוריית סיפורת

| --- | --- |
 1941: מפתחות המלוכה (אנ')  1942: The Moon Is Down (אנ')  1943: הגלימה  1944: אילן גדל בברוקלין (אנ')  1945: השנים הירוקות (אנ'):  1946: The Hucksters  1947: The Moneyman  1948: הערומים והמתים (אנ')  1949: Point of No Return
| --- | --- |
 1950: הקרדינל  1951: המרד על הקיין  1952: המרד על הקיין  1953: Désirée  1954: לא כזר:  1955: The View from Pompey's Head (אנ')  1956: The Last Hurrah (אנ')  1957: By Love Possessed (אנ')  1958: אנטומיה של רצח  1959: אקסודוס
| --- | --- |
 1960: Hawaii (אנ')  1961: The Agony and the Ecstasy (אנ')  1962: ספינת השוטים (אנ')  1963: נעלי הדייג  1964: המרגל שחזר מן הכפור:  1965: הרצוג (אנ')  1966: עמק הבובות (אנ')  1967: הסוד של סנטה ויטוריה  1968: Airport (אנ')  1969: הסנדק (אנ')
| --- | --- |
 1970: Love Story (אנ')  1971: The Passions of the Mind (אנ')  1972: ג'ונתן ליווינגסטון השחף  1973: ג'ונתן ליווינגסטון השחף ו-The Hollow Hills (אנ')  1974: Burr (אנ')  1975: The Moneychangers (אנ') ו-Ragtime (אנ'):  1976: Trinity (אנ')  1977: ציפורים מתות בסתר  1978: Bloodline (אנ')  1979: מעגל הקסמים
| --- | --- |
 1980: זהות כפולה  1981: The Covenant (אנ')  1982: Space (אנ')  1983: המתופפת הקטנה  1984: קשר הגנרלים:  1985: Skeleton Crew (אנ')  1986: זה  1987: דברים יפים (אנ')  1988: הקרדינל מהקרמלין  1989: פסוקי השטן וסכנה ברורה ומיידית
| --- | --- |
 1990: נטל ההוכחה (אנ') וערבות המעבר (אנ')  1991: סקרלט (אנ')  1992: תיק שקנאי (אנ')  1993: הגשרים של מחוז מדיסון  1994: הנבואה השמימית (אנ'):  1995: הנבואה השמימית (אנ')  1996: Primary Colors (אנ')  1997: קולד מאונטן  1998: פרקליט רחוב (אנ')  1999: הארי פוטר והאסיר מאזקבאן
| --- | --- |
 2000: האחווה (אנ')  2001: בית צבוע (אנ'), ברחוב שבו את גרה, יומנה של סוזאן לניקולס (אנ'),  עליית ולהאלה (אנ') ומדלגים על החג (אנ')  2002: מבט מגן עדן (אנ')  2003: צופן דה וינצ'י  2004: צופן דה וינצ'י:  2005: צופן דה וינצ'י  2006: עוד יום אחד (אנ')  2007: אלף שמשות זוהרות  2008: הערעור (אנ')  2009: הסמל האבוד
| --- | --- |
 2010: הנערה שבעטה בקן הצרעות  2011: העזרה  2012: חמישים גוונים של אפור  2013: התופת  2015: החוחית ונעלמת:  2016: הבחורה על הרכבת (אנ')  2017: האי קמינו (אנ')  2018: הנשיא נעדר (אנ')  2019: שירת סרטני הנהר
2020: שירת סרטני הנהר
2021: שירת סרטני הנהר
2022: שירת סרטני הנהר
2023: איתנו זה מתחיל(אנ')
הערות שוליים

↑  John Bear, The #1 New York Times Best Seller: intriguing facts about the 484 books that have been #1 New York Times bestsellers since the first list, 50 years ago, Berkeley: Ten Speed Press, 1992.
↑  Kera Bolonik, A list of their own, Salon, ‏2000-08-16 (באנגלית)
דניס כריסטופר

| --- | --- |

 לידה:  2 בדצמבר 1950 (בן 74) פילדלפיה, ארצות הברית 
 מדינה:  ארצות הברית 
 תקופת הפעילות:  מ-1967 
 מקום לימודים:  תיכון מונסיניור בונר  אוניברסיטת טמפל 
 פרופיל ב-IMDb
 
דניס כריסטופר (באנגלית: Dennis Christopher; נולד ב-2 בדצמבר 1955) הוא שחקן קולנוע וטלוויזיה אמריקאי, התפרסם בזכות תפקידיו בסרטים "תרגילים בהתבגרות", "Fade to Black" ו"ג'אנגו ללא מעצורים".
חייו

נולד בשם כריסטופר קראלי בפילדלפיה. שיחק לראשונה בתפקיד קטן בסרטו של רוברט אלטמן "חתונה"
כריסטופר פרץ לתודעה בשנת 1979 בזכות תפקיד ראשי בדרמת ההתבגרות בבימויו של פיטר ייטס "תרגילים בהתבגרות", על הופעתו בסרט בתור רוכב האופניים הצעיר דייב סטולר זכה בפרס באפט"א לפריצת השנה והועמד לאותה הקטגוריה גם בטקס גלובוס הזהב.
כריסטופר זכה לביקורות טובות גם בשנת 1980 על תפקידו בקומדיית האימה "Fade to Black" בתור הצעיר אריק בינפורד, הופעה עלייה היה מועמד לפרס סאטורן.
ב-1981 השתתף בדרמת הספורט הביוגרפית "מרכבות האש" בתפקיד האצן האמריקאי האגדי צ'ארלי פדוק.
ב-1990 שיחק במיני סדרת האימה המוערכת המבוססת על רומן האימה הפופולרי "זה" בתפקיד ההיפוכונדר האסתמטי אדי קספברק .
בשנת 1993 השתתף בסרטו האמריקאי הראשון של הבמאי הישראלי אבי נשר "דולפגנגר".
לאורך שנות ה-90 וה-2000 התפרסם כריסטופר בעיקר בזכות הופעותיו בטלוויזיה בסדרות "פרופילר" בתפקיד הרוצח הסדרתי המסתורי "ג'ק כל העסקאות", "החדר האבוד" בתור ד"ר מרטין רובר מומחה לזיהוי פלילי ,"דדווד", ו"אנג'ל" בתפקיד השד הזקן סיירוס וייל.
ב-2012 הופיע כריסטופר במערבון הספגטי של קוונטין טרנטינו "ג'אנגו ללא מעצורים" בתפקיד לאוניד מוגוי עורך דינו של קלווין קנדי (לאונרדו דיקפריו).
פילמוגרפיה

חתונה (1978)
תרגילים בהתבגרות (1979)
מרכבות האש (1981)
דולפגנגר (1993)
מלכת המגרש (2010)
ג'אנגו ללא מעצורים (2012)
פילמוגרפיה > טלוויזיה

זה - (1990)
הבלדה על לוסי וויפל (2001) - סרט טלוויזיה
Deadly Invasion: The Killer Bee Nightmare‏(1995) - סרט טלוויזיה של פוקס
פרופילר - (1996–1999)
אנג'ל - (2004)
החדר האבוד - (2006)
דדווד - (2006)
כנף הגנת שמים

| --- | --- |

 סמל כנף היערכות 168
 פרטים
 מדינה:  ישראל ישראל
 שיוך:   צה"ל  חיל האוויר הישראלי
 סוג:  כנף הגנה אווירית
 אירועים ותאריכים
 תקופת הפעילות:  1975 כאגד נ"מ אפריל 2011 ככנף – נובמבר 2016
 מקים היחידה:  רן כוכב
 מלחמות:    מבצע צוק איתן
 נתוני היחידה
 ציוד עיקרי:  יהלום (MIM-104D פטריוט)
 פיקוד
 יחידת אם:   מערך ההגנה האווירית
 דרגת המפקד:   אלוף-משנה
סמל אגד צפון 168 וכנף הגנת שמים עד 2016
סמל טייסת תחזוקה בכנף היערכות 168
כנף הגנת שמים (כנף 168) הייתה כנף שפעלה במסגרת מערך ההגנה האווירית של חיל האוויר הישראלי. הכנף הייתה אחראית על מניעת איומי מטוסים והפעילה את מערך טילי הנ"מ של החיל: טילי MIM-104 פטריוט ("יהלום") ומערך טילי ה"הוק" עד לסגירתו.
הכנף הוקמה באפריל 2011 על בסיס אגד צפון 168. בנובמבר 2016 פורקה הכנף והשליטה על יחידותיה עברה לפיקוד ישיר של מפקד מערך ההגנה האווירית.
פעילות הכנף כללה:
ביטחון שוטף – כוננות מתמדת למקרה של חדירת כלי טיס עוינים למרחב האווירי של ישראל על בסיס מערך טילי ה"יהלום" ומערך הבקרה והשליטה "שנהב".
בניין הכוח – פיתוח תורת לחימה, קליטת שדרוגים לאמצעי הלחימה של הכנף ושיתוף פעולה עם מפתחי אמצעים אלה.